Ramzan Qodirov Mi-8 vertolyoti nima sababdan halokatga uchraganiga izoh berdi

Chechenistonda keskin shamol tufayli 150 metr qiyalikdan Mi-8 vertolyoti qulab tushdi. Bu haqda mamlakat rahbari Ramzan Qodirov o‘zining Telegram’dagi kanalida ma’lum qildi.

Uning so‘zlariga ko‘ra, Mi-8 chegarachilarga tegishli bo‘lgan va Itum-Kalinsk viloyatidagi Tuxsaroy qishlog‘idagi bazada saqlangan. Undan chegarachilarni soqchilik vazifasini o‘tovchi hududlarga tashish foydalanilgan.
“Vertolyot chegarachilarni tushirish uchun pastlagan. Yerdan ikki metr balandlikda qotib turganida, keskin shamol esib qolgan. 150 metr qiyalikdan qulab tushgunida qadar ikki nafar chegarachi sakrab qolishga ulgurgan, yetti nafari esa vertolyot ichida qolib ketgan”, — deb yozadi Qodirov.
Gruziya chegarasida halokatga uchragan vertolyot ichida bo‘lgan yetti nafar askarning olti nafari halok bo‘lgan, bir nafarining esa ahvoli og‘ir.